CELEX: 32018D1290
Language: sk
Date: 2018-09-24 00:00:00
Title: Vykonávacie rozhodnutie Rady (SZBP) 2018/1290 z 24. septembra 2018, ktorým sa vykonáva rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi

25.9.2018   
               
               
                  SK
               
               
                  Úradný vestník Európskej únie
               
               
                  L 240/63
               
            
         VYKONÁVACIE ROZHODNUTIE RADY (SZBP) 2018/1290
         z 24. septembra 2018,
         ktorým sa vykonáva rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 31 ods. 2,
         so zreteľom na rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, a ktorým sa zrušuje rozhodnutie 2011/137/SZBP (1), a najmä na jeho článok 12 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 31. júla 2015 prijala rozhodnutie (SZBP) 2015/1333.
                  
               
                     (2)
                  
                  
                     Výbor Bezpečnostnej rady Organizácie Spojených národov (ďalej len „BR OSN“) zriadený podľa rezolúcie BR OSN č. 1970 (2011) vykonal 17. septembra 2018 v súvislosti s piatimi osobami zmeny v zozname osôb, na ktoré sa vzťahujú reštriktívne opatrenia.
                  
               
                     (3)
                  
                  
                     Prílohy I a III k rozhodnutiu (SZBP) 2015/1333 by sa preto mali zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Prílohy I a III k rozhodnutiu (SZBP) 2015/1333 sa menia tak, ako sa uvádza v prílohe k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 24. septembra 2018
            
               
                  Za Radu
               
               
                  predsedníčka
               
               J. BOGNER-STRAUSS
            
         
         
            (1)  Ú. v. EÚ L 206, 1.8.2015, s. 34.
      
      
         
            PRÍLOHA
            
                        1)
                     
                     
                        V prílohe I a prílohe III k rozhodnutiu (SZBP) 2015/1333 sa zápis 21 nahrádza takto:
                        
                                    „21.
                                 
                                 
                                    Meno: 1: ERMIAS 2: ALEM 3: nie je k dispozícii 4: nie je k dispozícii
                                    
                                       Hodnosť: nie je k dispozícii Funkcia: vedúci nadnárodnej siete obchodovania s ľuďmi Dátum narodenia: približne 1980 Miesto narodenia: Eritrea Spoľahlivý alias: Ermias Ghermay, Guro Nespoľahlivý alias: a) Ermies Ghermay b) Ermias Ghirmay Štátna príslušnosť: Eritrea Č. pasu: nie je k dispozícii Národné identifikačné číslo: nie je k dispozícii Adresa: (Známa adresa: Tripolis, nám. Tarig č. 51, v roku 2015 sa pravdepodobne presťahoval do Sabrathy) Dátum zaradenia do zoznamu:7. jún 2018Ďalšie informácie: uvedený v zozname podľa bodov 15 a 17 rezolúcie č. 1970 (zákaz cestovania, zmrazenie majetku).
                                    Uvedený v zozname podľa bodu 22 písm. a) rezolúcie č. 1970 (2011); bodu 4 písm. a) rezolúcie č. 2174 (2014); bodu 11 písm. a) rezolúcie č. 2213 (2015).
                                    Doplňujúce informácie
                                    O Ermiasovi Alemovi existujú rozsiahle záznamy vo viacerých spoľahlivých zdrojoch vrátane trestných vyšetrovaní, pričom je identifikovaný ako jeden z najdôležitejších subsaharských aktérov zapojených do nedovoleného obchodovania s migrantmi v Líbyi. Je vedúcim nadnárodnej siete, ktorá je zodpovedná za obchodovanie s ľuďmi a prevádzanie desiatok tisícov migrantov, predovšetkým z Afrického rohu, na pobrežie Líbye a následne do cieľových krajín v Európe a v Spojených štátoch amerických. Má k dispozícii ozbrojených mužov, ako aj sklady a zadržiavacie tábory, v ktorých má dochádzať k závažnému porušovaniu ľudských práv migrantov. Úzko spolupracuje s líbyjskými prevádzačskými sieťami, akou je napr. Mustafa, a je považovaný za ich „východnú časť dodávateľského reťazca“. Jeho sieť je aktívna od Sudánu po pobrežie Líbye a aj v Európe (Taliansko, Francúzsko, Nemecko, Holandsko, Švédsko a Spojené kráľovstvo) a Spojených štátoch. Alem kontroluje súkromné zadržiavacie tábory v okolí severozápadného líbyjského pobrežia, v ktorých sa zadržiavajú migranti a v ktorých došlo k závažnému porušovaniu ich ľudských práv. Z týchto táborov sa migranti prepravujú do Sabrathy alebo Zawiye. V posledných rokoch zorganizoval Alem veľký počet nebezpečných ciest cez more, na ktorých boli migranti (vrátane mnohých maloletých) vystavení riziku smrti. Súdny dvor v Palerme (Taliansko) vydal v roku 2015 proti Ermiasovi Alemovi zatýkacie rozkazy z dôvodu pašovania tisícov migrantov v neľudských podmienkach vrátane stroskotania lode 13. októbra 2013 pri ostrove Lampedusa, pri ktorom zahynulo 266 ľudí.“
                                 
                              
                  
                        2)
                     
                     
                        V prílohe I a prílohe III k rozhodnutiu (SZBP) 2015/1333 sa zápis 22 nahrádza takto:
                        
                                    „22.
                                 
                                 
                                    Meno: 1: FITIWI 2: ABDELRAZAK 3: nie je k dispozícii 4: nie je k dispozícii
                                    
                                       Hodnosť: nie je k dispozícii Funkcia: vedúci nadnárodnej siete obchodovania s ľuďmi Dátum narodenia: približne (30 – 35 rokov) Miesto narodenia: Massaua, Eritrea Spoľahlivý alias: Abdurezak, Abdelrazaq, Abdulrazak, Abdrazzak Nespoľahlivý alias: Fitwi Esmail Abdelrazak Štátna príslušnosť: Eritrea Č. pasu: nie je k dispozícii Národné identifikačné číslo: nie je k dispozícii Adresa: nie je k dispozícii Dátum zaradenia do zoznamu:7. jún 2018Ďalšie informácie: uvedený v zozname podľa bodov 15 a 17 rezolúcie č. 1970 (zákaz cestovania, zmrazenie majetku).
                                    Uvedený v zozname podľa bodu 22 písm. a) rezolúcie č. 1970 (2011); bodu 4 písm. a) rezolúcie č. 2174 (2014); bodu 11 písm. a) rezolúcie č. 2213 (2015).
                                    Doplňujúce informácie
                                    Fitiwi Abdelrazak je vedúcim nadnárodnej siete, ktorá je zodpovedná za obchodovanie s ľuďmi a prevádzanie desiatok tisícov migrantov, predovšetkým z Afrického rohu, na pobrežie Líbye a následne do cieľových krajín v Európe a v Spojených štátoch amerických. Bol identifikovaný v otvorených zdrojoch a v rámci viacerých trestných vyšetrovaní ako jeden z hlavných aktérov zodpovedných za využívanie a zneužívanie veľkého počtu migrantov v Líbyi. Fitiwi Abdelrazak má rozsiahle kontakty v rámci líbyjských prevádzačských sietí a prostredníctvom nedovoleného obchodovania s migrantmi nahromadil obrovské bohatstvo. Má k dispozícii ozbrojených mužov, ako aj sklady a zadržiavacie tábory, v ktorých dochádza k závažnému porušovaniu ľudských práv migrantov. Jeho sieť sa skladá z buniek nachádzajúcich sa v Sudáne, Líbyi, Taliansku, ako aj ďalej v cieľových krajinách migrantov. Migranti v jeho táboroch sú kúpení aj od iných strán, napr. z iných miestnych zadržiavacích zariadení. Z týchto táborov sa migranti prepravujú na líbyjské pobrežie. Abdelrazak zorganizoval veľký počet nebezpečných ciest cez more, na ktorých boli migranti (vrátane maloletých) vystavení riziku smrti. Abdelrazak je spájaný s najmenej dvoma stroskotaniami lodí so smrteľnými následkami v období od apríla 2014 do júla 2014.“
                                 
                              
                  
                        3)
                     
                     
                        V prílohe I a prílohe III k rozhodnutiu (SZBP) 2015/1333 sa zápis 23 nahrádza takto:
                        
                                    „23.
                                 
                                 
                                    Meno: 1: AHMAD 2: OUMAR 3: IMHAMAD 4: AL-FITOURI
                                    
                                       Hodnosť: nie je k dispozícii Funkcia: Veliteľ milícií Anas al-Dabbashi, vedúci nadnárodnej siete obchodovania s ľuďmi Dátum narodenia:7. mája 1988, miesto narodenia: (možno Sabratha, časť Talil) Spoľahlivý alias: nie je k dispozícii Nespoľahlivý alias: a) Al-Dabachi b) Al Ammu c) strýko d) Al-Ahwal Štátna príslušnosť: líbyjská Č. pasu: nie je k dispozícii Národné identifikačné č.: nie je k dispozícii Adresa: a) Garabulli, Líbya b) Zawiya, Líbya Dátum zaradenia na zoznam:7. jún 2018Ďalšie informácie: uvedený v zozname podľa bodov 15 a 17 rezolúcie č. 1970 (zákaz cestovania, zmrazenie majetku).
                                    Uvedený v zozname podľa bodu 22 písm. a) rezolúcie č. 1970 (2011); bodu 4 písm. a) rezolúcie č. 2174 (2014); bodu 11 písm. a) rezolúcie č. 2213 (2015). Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/
                                    Doplňujúce informácie
                                    Ahmad Imhamad je veliteľ milícií Anas al-Dabbashi predtým pôsobiacich v pobrežnej oblasti medzi Sabrathou a Melitou. Je významným vodcom nezákonných aktivít súvisiacich s obchodovaním s migrantmi. Al-Dabbashiho klan a milície tiež pestujú vzťahy s teroristickými a násilnými extrémistickými skupinami. V súčasnosti je aktívny v oblasti Zawiya po tom, ako v októbri 2017 vypukli v pobrežnej oblasti násilné zrážky s inými milíciami a konkurenčnými prevádzačskými organizáciami, ktoré mali za následok smrť viac ako 30 ľudí vrátane civilistov. V reakcii na jeho vytlačenie Ahmad Imhamad 4. decembra 2017 verejne vyhlásil, že sa do Sabrathy vráti so zbraňami a bojovníkmi. Existujú mnohé dôkazy o tom, že Imhamadove milície sú priamo zapojené do nedovoleného obchodovania a prevádzačstva migrantov a že kontrolujú oblasti, z ktorých sa migranti vydávajú na cestu, ako aj tábory, úkryty a lode. Existujú informácie podporujúce záver, že Imhamad vystavil migrantov (vrátane maloletých osôb) brutálnym podmienkam a niekedy smrteľným okolnostiam na súši i na mori. Po násilných stretoch medzi Imhamadovmi milíciami a inými milíciami v Sabrathe boli nájdené tisíce migrantov (mnohí z migrantov sa nachádzali vo vážnom zdravotnom stave), väčšina z nich v centrách brigády mučeníkov Anas al-Dabbashi a milícií al-Ghul. Al-Dabbashiho klan a naň napojené milície Anas al-Dabbashi spájajú dlhoročné väzby s Islamským štátom v Levante (ISIL) a jeho pridruženými skupinami.
                                    Vo svojich radoch mali niekoľko členov ISIL vrátane Abdallaha al-Dabbashiho, „kalifa“ Sabrathy. Imhamad bol tiež údajne zapojený do organizovania vraždy Samiho Khalifa al-Gharabliho, ktorého obecná rada v Sabrathe v poverila júli 2017 bojom proti prevádzaniu migrantov. Imhamadove aktivity vo veľkej miere prispievajú k narastajúcemu násiliu a neistote v západnej Líbyi a ohrozujú mier a stabilitu v Líbyi a susedných krajinách.“
                                 
                              
                  
                        4)
                     
                     
                        V prílohe I a prílohe III k rozhodnutiu (SZBP) 2015/1333 sa zápis 24 nahrádza takto:
                        
                                    „24.
                                 
                                 
                                    Meno: 1: MUS'AB 2: MUSTAFA 3: ABU AL QUASSIM 4: OMAR
                                    
                                       Hodnosť: nie je k dispozícii Funkcia: vedúci nadnárodnej siete obchodovania s ľuďmi Dátum narodenia:19. januára 1983Miesto narodenia: Sabratha, Líbya Spoľahlivý alias: Mus'ab Abu Qarin Nespoľahlivý alias: a) ABU-AL QASSIM OMAR Musab Boukrin b) The Doctor c) Al-Grein Štátna príslušnosť: Líbya Číslo pasu: a) 782633, vydaný 31. mája 2005b) 540794, vydaný 12. januára 2008Národné identifikačné číslo: nie je k dispozícii Adresa: nie je k dispozícii Dátum zaradenia do zoznamu:7. jún 2018Ďalšie informácie: uvedený v zozname podľa bodov 15 a 17 rezolúcie č. 1970 (zákaz cestovania, zmrazenie majetku).
                                    Uvedený v zozname podľa bodu 22 písm. a) rezolúcie č. 1970 (2011); bodu 4 písm. a) rezolúcie č. 2174 (2014); bodu 11 písm. a) rezolúcie č. 2213 (2015). Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/
                                    Doplňujúce informácie
                                    Mus'ab Mustafa je považovaný za ústredného aktéra v obchodovaní s ľuďmi a prevádzačstve migrantov v oblasti Sabrathy, ale aktívny je aj v Zawiyi a Garibulle. Jeho nadnárodná sieť zahŕňa Líbyu, európske miesta určenia, subsaharské krajiny na naberanie migrantov a arabské krajiny pre finančný sektor. Spoľahlivé zdroje poukazujú na jeho účasť na obchodovaní s ľuďmi a ich pašovaní spolu s Ermiasom Alemom, ktorý je v mene Mustafu zodpovedný za „východnú časť dodávateľského reťazca“. Existujú dôkazy, že Mustafa pestoval vzťahy s ďalšími obchodníkmi s ľuďmi, najmä Mohammedom al-HadiadaHh (bratranec a vedúci brigády Al-Nasr – tiež navrhnutý na zaradenie do zoznamu) v Zawii. Bývalý spojenec Mustafu, ktorý teraz spolupracuje s líbyjskými orgánmi, tvrdí, že Mustafa len v roku 2015 zorganizoval cesty po mori pre 45 000 ľudí, pričom migrantov (vrátane maloletých osôb) vystavil riziku smrti. Mustafa je organizátor plavby z 18. apríla 2015, ktorá sa skončila stroskotaním v Sicílskom kanáli, pri ktorom zahynulo 800 ľudí. Z dôkazov, ktoré pochádzajú okrem iného aj od skupiny odborníkov OSN, vyplýva, že je zodpovedný za zadržiavanie migrantov v krutých podmienkach, a to aj v oblasti Tripolisu neďaleko oblasti Al-Wadi a v prímorských rezortoch v blízkosti Sabrathy, v ktorých sa zadržiavajú migranti. Existujú informácie, že Mustafa mal blízko ku al-Dabbashiho klanu v Sabrathe, kým nedošlo ku konfliktu z dôvodu „poplatkov za ochranu“. Zdroje uvádzajú, že Mustafa poskytoval finančné prostriedky osobám blízkym násilným extrémistom v oblasti Sabrathy výmenou za súhlas s prevádzaním migrantov v mene násilných extrémistických kruhov, ktoré finančne profitujú z využívania nelegálneho prisťahovalectva. Mustafa je prepojený na sieť prevádzačov pozostávajúcu zo saláfistických ozbrojených skupín v Tripolise, Sebhe a Kufre.“
                                 
                              
                  
                        5)
                     
                     
                        V prílohe I a prílohe III k rozhodnutiu (SZBP) 2015/1333 sa zápis 25 nahrádza takto:
                        
                                    „25.
                                 
                                 
                                    Meno: 1: MOHAMMED 2: AL-HADI 3: AL-ARABI 4: KASHLAF
                                    
                                       Hodnosť: nie je k dispozícii Funkcia: veliteľ brigády Shuhada al-Nasr, vedúci ochrannej služby rafinérie v Zawiyi Dátum narodenia:15. novembra 1988, Miesto narodenia: Zawiya, Líbya Spoľahlivý alias: nie je k dispozícii Nespoľahlivý alias: a) Kashlaf b) Koshlaf c) Keslaf d) al-Qasab Štátna príslušnosť: Líbya Č. pasu: HR8CHGP8; Dátum vydania: 27. apríla 2015 Miesto vydania: Zawiyah Národné identifikačné číslo: a) 119880210419 b) Číslo preukazu totožnosti: 728498; Dátum vydania: 24. februára 2007 Adresa: Zawiya, Líbya Dátum zaradenia do zoznamu:7. jún 2018Ďalšie informácie: uvedený v zozname podľa bodov 15 a 17 rezolúcie č. 1970 (zákaz cestovania, zmrazenie majetku).
                                    Uvedený v zozname podľa bodu 22 písm. a) rezolúcie č. 1970 (2011); bodu 4 písm. a) rezolúcie č. 2174 (2014); bodu 11 písm. a) rezolúcie č. 2213 (2015).
                                    Doplňujúce informácie
                                    Mohammed al-Hadi je veliteľ brigády Shuhada al Nasr v Zawiyi (západná Líbya). Jeho milície kontrolujú rafinériu v Zawiyi, ktorá je centrálnym uzlom operácií prevádzačstva migrantov. Al-Hadi takisto kontroluje zadržiavacie centrá vrátane centra Nasr, ktoré je formálne pod kontrolou DCIM. Ako potvrdzujú viaceré zdroje, sieť al-Hadiho je jedna z najdominantnejších v oblasti prevádzačstva a vykorisťovania migrantov v Líbyi. Al-Hadi je úzko prepojený s vedúcim miestnej jednotky pobrežnej stráže v Zawiyi al-Rahmanom al-Miladom, ktorého jednotka zachytáva člny s migrantmi, ktoré často patria konkurenčným sieťam prevádzačov. Migranti sú následne umiestnení do zadržiavacích táborov pod kontrolou milícií Al Nasr, v ktorých sú údajne držaní v kritických podmienkach. Skupina odborníkov pre Líbyu zhromaždila dôkazy, podľa ktorých sú migranti často bití, zatiaľ čo iní, hlavne ženy zo subsaharských krajín a Maroka, sú predávaní na miestnom trhu ako „sexuálni otroci“. Skupina tiež zistila, že al-Hadi spolupracuje s inými ozbrojenými skupinami a podieľal sa na opakovaných násilných zrážkach v rokoch 2016 a 2017.“
                                 
                              
                  
                        6)
                     
                     
                        V prílohe I a prílohe III k rozhodnutiu (SZBP) 2015/1333 sa zápis 26 nahrádza takto:
                        
                                    „26.
                                 
                                 
                                    Meno: 1: ABD 2: AL-RAHMAN 3: AL-MILAD 4: nie je k dispozícii
                                    
                                       Hodnosť: nie je k dispozícii Funkcia: veliteľ pobrežnej stráže v Zawiyi, Dátum narodenia: približne (29 rokov) Miesto narodenia: Tripolis, Líbya Spoľahlivý alias: nie je k dispozícii Nespoľahlivý alias: a) Rahman Salim Milad b) al-Bija Štátna príslušnosť: Líbya Č. pasu: nie je k dispozícii Národné identifikačné číslo: nie je k dispozícii Adresa: Zawiya, Líbya Dátum zaradenia do zoznamu:7. jún 2018Ďalšie informácie: uvedený v zozname podľa bodov 15 a 17 rezolúcie č. 1970 (zákaz cestovania, zmrazenie majetku).
                                    Uvedený v zozname podľa bodu 22 písm. a) rezolúcie č. 1970 (2011); bodu 4 písm. a) rezolúcie č. 2174 (2014); bodu 11 písm. a) rezolúcie č. 2213 (2015).
                                    Doplňujúce informácie
                                    Abd Al Rahman al-Milad vedie regionálnu jednotku pobrežnej stráže v Zawiyi, ktorá je sústavne spájaná s násilím voči migrantom a iným prevádzačom. Podľa panela odborníkov OSN sa Milad a ďalší členovia pobrežnej stráže priamo podieľajú na potápaní lodí s migrantmi s použitím strelných zbraní. Al-Milad spolupracuje s inými prevádzačmi migrantov, ako napr. Mohammedom al-Hadim (tiež navrhnutý na zaradenie do zoznamu), ktorý mu podľa zdrojov poskytuje ochranu pri vykonávaní nedovolených operácií súvisiacich s obchodovaním s ľuďmi a prevádzaním migrantov. Viacerí svedkovia v trestnom vyšetrovaní uviedli, že ozbrojení muži ich na mori preniesli na loď pobrežnej stráže s názvom Tallil (ktorú používa al-Milad) a následne previezli do zadržiavacieho centra Al-Nasr, kde boli údajne držaní v krutých podmienkach a bití.“